b'\n_START_ARTICLE_\nMagdalena Sofia Barat\n_START_SECTION_\nBiografia\n_START_PARAGRAPH_\nD\'or\xc3\xadgens modestos, arran que la Revoluci\xc3\xb3 Francesa suprim\xc3\xads les escoles confessionals, va ser educada pel seu germ\xc3\xa0 Louis, sacerdot jesu\xc3\xafta, al qual va acompanyar a Par\xc3\xads. All\xc3\xad va pensar d\'entrar al tercer orde dels carmelites, per\xc3\xb2 arran d\'una trobada amb el jesu\xc3\xafta Joseph Varin, va decidir de consagrar-se a l\'educaci\xc3\xb3 dels joves, tot creant una congregaci\xc3\xb3 religiosa, una mena de branca femenina de la Companyia de Jes\xc3\xbas._NEWLINE_Amb tres altres joves, el 1801 va iniciar la Societat del Sagrat Cor de Jes\xc3\xbas, institut dedicat a la difusi\xc3\xb3 de la devoci\xc3\xb3 al Sagrat Cor de Jes\xc3\xbas i a l\'ensenyament, considerat "el mitj\xc3\xa0 m\xc3\xa9s important per a glorificar el cor de Jes\xc3\xbas"._NEWLINE_Nom\xc3\xa9s amb 23 anys va ser elegida superiora general de la congregaci\xc3\xb3, c\xc3\xa0rrec que va ostentar 63 anys: sota la seva direcci\xc3\xb3, la congregaci\xc3\xb3 va tenir una difusi\xc3\xb3 extraordin\xc3\xa0ri, arribant a tenir 105 col\xc2\xb7legis per tot el m\xc3\xb3n. Arran de la seva trobada amb Rose-Philippine Duchesne, monja de l\'Orde de la Visitaci\xc3\xb3 de Santa Maria, aquesta va fundar les primeres cases de l\'institut als Estats Units d\'Am\xc3\xa8rica.\n_START_SECTION_\nCulte\n_START_PARAGRAPH_\nPer l\'heroicitat de la seva virtut, Lle\xc3\xb3 XIII la va declarar venerable en 1879; Pius X va promulgar el decret que aprovava un miracle seu el 22 de gener de 1908, autoritzant-ne la beatificaci\xc3\xb3, que fou el 24 de maig d\'aquell any. Finalment, Pius XI la va canonitzar el 24 de maig de 1925. La seva festa se celebra el 25 de maig.'